Diari Oficial de la Generalitat Valenciana


Sumari del DOGV 5917, del 19-12-2008 (2008/14781)

Judici verbal 000735/2006. Notificació de la sentència a Iberlac Import Export, SL.
-----------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14210


Data del document
:   24-10-2008

Organisme emissor
:   Jutjat de Primera Instància Número 3 de Paterna

Tipus de document
:   Edicte

Descriptors 

:   * sistema judicial

Judici verbal 000735/2006. Notificació de la sentència a Iberlac Import Export, SL. [2008/14690]  
En el judici verbal número 000735/2006, que es tramita en este Jutjat a instàncies d'Internactional Business Machines, SA, contra Iberlac Import Export, SL, s'ha dictat la següent:  
«Sentència número 158/2008  
Jutgessa que la dicta: M.ª José Llorca Alcalá  
Lloc: Paterna (València)  
Data: 21 de juliol de 2008  
Part demandant: Internactional Business Machines, SA  
Procurador: Jorge Antonio Ibáñez Casarrubios  
Part demandada: Iberlac Import Export, SL  
Objecte del judici: reclamació quantitat  
Antecedents de fet  
1. Que el procurador esmentat, en la representació que té, va deduir demanda contra l'indicat, que en síntesi pretenia que es condemnara la demandada a pagar la quantitat de 86.166,14 euros en concepte de principal i interessos vençuts el 22 de setembre de 2006 més els interessos que es reporten a partir d'esta data al tipus i condiciones pactats del 12% anual sobre la suma de 73.493,12 euros més les costes.  
2. Que una vegada admés el procediment a tràmit, es va traslladar la demanda a la demandada, la qual no va comparéixer en forma legal i no va contestar a la demanda, sent-ne declarats en rebel·lia.  
3. Que les parts van ser convocades prèviament a compareixença per a intentar arribar a un acord o transacció que posara fi al procés, i en cas contrari examinar les qüestions processals que pogueren obstar la prossecució i acabament mitjançant sentència.  
4. Que en l'acte de l'audiència, la part actora va sol·licitar la prova documental per reproduïda i davant la no-compareixença de la demandada que es dictara sentència sense més tràmits.  
Fonaments jurídics  
1. L'acció exercitada per la part actora té el seu fonament en el que disposen els articles 1254 i següents per al compliment dels contractes.  
2. La incompareixença injustificada del demandat a l'acte del judici, després d'haver sigut citat amb les advertències de poder ser considerats admesos els fets que li perjudiquen, relatats per la contrapart en la seua demanda o interrogatori, comporta considerar admesos aquells, d'acord amb el que determina l'article 304 de la Llei 1/2000, i, amb la valoració de la resta de la prova, procedix donar lloc a la demanda en estimar provats els fets en què es fonamenta.  
Les peticions realitzades en la demanda han quedat acreditades de la documental aportada en actuacions.  
3. Que a l'empara del que disposa l'article 394 de la Llei d'Enjudiciament Civil, procedix imposar les costes d'este judici al demandat.  
Dispositiva  
Que estime la demanda formulada per Internactional Business Machines, SA, i condemne Iberlac Import Export, SL, perquè, una vegada ferma esta sentència, pague al demandant la suma de 86.166,14 euros en concepte de principal i interessos vençuts fins al 22 de setembre de 2006 més els interessos que es reporten a partir d'esta data al tipus i condicions pactats del 12% anual sobre la suma de 73.493,12 euros, i, a més, els condemne a les costes del judici. Poseu en les actuacions un certificat d'esta sentència i incloeu esta en el llibre de sentències.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme».  
Publicació. La sentència anterior la va donar, llegir i publicar la senyoria que la va dictar, mentre estava celebrant audiència pública en el dia de hui, de la qual cosa, com a secretària judicial, done fe.  
Paterna, 21 de juliol de 2008.  
En compliment del que disposa la Llei 1/2000, d'Enjudiciament Civil, es publica este edicte per a notificar de forma deguda la sentència dictada al demandat el parador actual del qual s'ignora.  
Paterna, 24 d'octubre de 2008.- La secretària judicial: Amparo Díez Vilar.